Kitba tal-Kan. Il-Banda Beland kienet waħda mill-ewwel baned li twaqqfu f'Malta ftit wara n-nofs tas-seklu XIX, u għal numru ta' snin kienet l-unika banda li kienet teżisti fiż- Żejtun. Mhux ta' b'xejn mela, li kienet tieħu sehem fil- festi prinċipali tal-parroċċa tagħna, u peress li dak iż- żmien il-festi kienu ġeneralment konnessi mal-knisja parrokkjali, il-Banda Beland kellha sehem konsistenti fil-festi reliġjużi, l-aktar fil-festa ta' Santa Katerina. Dan hu kollu ppruvat minn diversi manuskritti li jinsabu fl- Arkivju Parrokkjali taż-Żejtun. Is-Sajjieda Żwieten f'M'Xlokk It-tieni nofs tas-seklu XIX ra lir-raħal ta' M'Xlokk jaghmel żvilupp ġmielu. Wara li l-Kavallieri ta' San Ġwann kienu ffortifikaw sewwa d-Daħla ta' M'Xlokk, u wara s-sigurtà li ġiebu magħhom l-Ingliżi, is-sajjieda Żwieten ma baqgħux jibżgħu aktar jgħixu f'M'Xlokk, bħalma kienu jagħmlu qabel minħabba l-attakki frekwenti tal-pirati Misilmin, li min jaf kemm ġarrew magħhom Żwieten ilsiera fl-Afrika ta' Fuq. Fl-aħħar snin tas-seklu l-ieħor, il- popolazzjoni ta' M'Xlokk tant kienet żdiedet, li bdiet tinħass sewwa l-ħtieġa li M'Xlokk jinfired miż-Żejtun u jsir parroċċa għalih. Id-djar tas-sajjieda Żwieten kienu mibnija matul ix-xatt ta' M'Xlokk, u naturalment is-sajjieda riedu li jkollhom knisja viċin id-djar tagħhom, għaliex mhux biss li l-knisja parrokkjali taż-Żejtun kienet wisq il-bogħod minn fejn kienu jgħixu huma, iżda wkoll il-ftit knejjes rurali fl-inħawi ta' M'Xlokk kienu bogħod minnhom, barra l-fatt li dawn kienu ta' familji privati. Il-Banda Beland fit-Tberik tal-Knisja Hekk fl-1890 bdiet tinbena f'M'Xlokk knisja parrokjali fuq pjanta ta' Dun Ġużepp Diacono, kappillan tal-Qala, Għawdex. Il-bennej kien l-imgħallem Żejtuni Carmelo Vella. Din l-ewwel knisja ma kenitx kbira; kellha forma rettangulari u nbniet fejn tinsab il-kursija tal-knisja preżenti. Minkejja ċ-ċokon tagħha, kienet biżżejjed għal ftit tużżani ta' nies li dak iż-żmien kienu jgħixu f'M'Xlokk. Sentejn biss wara l-bidu tal-bini tagħha, din il-knisja ċkejkna kienet diġà lesta. Hekk, nhar il-Ħadd, 25 ta' Settembru, 1892, hi ġiet imbierka' mill- Isqof Pietru Pace. Iċ-ċerimonja tat-tberik saret filgħodu, peress li dak iż-żmien ma kienx jista' jsir quddiesa filgħaxija. Fil-għaxija kienet il-Banda Beland li ħadet il-prominenza. Hekk kien jixraq. Kien ilu mijiet ta' snin ma tinqata' xi Għaqda Mużikali Beland A.D. 1861, Żejtun — 1996 parroċċa miż-Żejtun. Barra minn hekk, il-Banda Beland kienet waħedha fiż- Żejtun, u M'Xlokk minn dejjem kien ikkunsidrat bħala parti miż-Żejtun. Dik il-ħabta, bħala arċipriet taż-Żejtun, kellna il-W.R. Dun Anton Psaila, is-saċerdot Balzani li ftit snin qabel kien ġieb liż-Żejtun it-titlu arċipretali. Psaila kien bniedem metikuluż ħafna, barra li kien duttur fit-Teoloġija. Kellu wkoll drawwa sabiħa li jikteb dwar dak li jkun qed jiġri fil-parroċċa taż- Żejtun. Bis-saħħa t'hekk ħallielna manuskritt li hu sejjaħlu 'Ad futuram reli memoriam'.l L'intenzjoni mela tiegħu kienet li ta' warajh ikunu jafu x'kien sar fiż-Żejtun fi żmienu. Mn'Alla li għamel hekk, għaliex bis-saħħa t'hekk għandna nformazzjoni dettaljata ta' x'sar nhar il-25 ta' Settembru, 1892. Fost l-affarijiet li jiddeskrivi, hu jsemmi l-preżenza tal-Banda Mużikali li kompliet żiedet il-ferħ ta' l-okkażjoni. Dan il-ferħ Psaila jsejjaħlu 'pubblica esultanza'. Zgur li din kienet il-Banda Beland, mhux biss għaliex hi biss kienet teżisti fiż-Żejtun, iżda wkoll għaliex fid-dokumenti kontemporanji ta' M'Xlokk hi tissemma espliċitament b'isimha. E. Bl.Qor de Prrerzżan. oċi i-Mlaen futr d 607000 1396 PLAJ-JPEJA Arkivju Parrokkjali Żejtun, Manuskritt 100. Ħlas lill-Banda Beland fis-snin 1894-1899, fl- okkażjoni tal-Festa tal-Madonna f'M'Xlokk. Iżda fl-1892, għalkemm il-knisja tal-Madonna tar-Rużarju kienet lesta, M'Xlokk kien għadu mhux parroċċa. Kien għadu sempliċement dak li llum insejħulu 'Żona' taż-Żejtun, bħalma hu llum Bir-id-Deheb, bil-knisja tal- Madonna tal-Ħniena. Kien biss fl-1897 li M'Xlokk sar parroċċa għalih. Is- saċerdoti li kienu jservu kienu kollha Żwieten, l-aktar Dun Lawrenz Psaila u Dun Salv Delia, li aktar tard sar l-ewwel kappillan ta' M'Xlokk. Iżda jidher li ż-Żwieten kienu jħobbuhom sewwa l-festi, għaliex malli kienet imbierka l- knisja mill-ewwel bdew jagħmlu l-Festa tal-Madonna, saħansitra qabel l-1897. Manuskritt ieħor importanti għall-Banda Beland jinsab fl-Arkivju tal-parroċċa tagħna, Dan il-manuskritt juri li fl-1894, tliet snin qabel M'Xlokk sar parroċċa, kienet diġà ssir il-Festà tal-Madonna tar-Rużarju, u fil-festi esterni kienet tieħu sehem il-Banda Beland, li għall-ħames snin ġiet imħallsa s-somma ta' £6.145.5d. Din id-darba żgur li ma jistax jidħol ebda dubju dwar liema banda kienet, għaliex il-Beland tissemma espliċitament b'isimha: 'Per Banda Musicale della Filarmonica Beland'. Il-Banda Beland baqgħet tieħu sehem fil-festi ta' M'Xlokk għal numru ta' snin wara t-twaqqif tal-parroċċa ġdida. Għaż-żewġ Għaqda Mużikali Beland A.D. 1861, Żejtun — 1996 servizzi tas-snin 1900 u 1901 hi tħallset £5.10s.0d. Żdiedu xi ftit l-ispejjeż mis- snin ta' qabell Bejn l-1900 u 1903 l-avukat Gio. Batta Mifsud kien prokuratur tal-parroċċa ta' M'Xlokk. Għal servizz wieħed tal-festa tas-sena 1903, hu ħallas lill-Banda Beland £2.10s.0d. Wara l-mewt tal-kappillan Dun Salv Delia fl-24 t'April, 1902, sar kappillan ta' M'Xlokk il-Bormliż Dun Ġużepp Busuttil (1904-1917). Dan ħa ħsieb jibni d-dar għall-kappillan li għadha wżata sal-lum. Il-Beland takkumpanja l-Istatwa tal-Madonna Sadattant il-Banda Beland baqgħet tieħu sehem waħedha fil-Festa tal- Madonna tar-Rużarju għal madwar 40 sena. Meta l-festa kienet issir f'Mejju, il-bandisti tal-Beland kienu jilbsu għall-ewwel darba f'dik is-sena l-uniformi tas-sajf. Kienet tkun okkażjoni tassew ferrieħa għalihom. Kienet tkun ukoll speċi ta' xalata, għaliex kienu jinżlu M'Xlokk bil-karozzini, filwaqt li ħafna Żwieten dilettanti tal-Festa jew tal-Banda Beland kienu jippreferu jinżlu bil- mixi. Meta l-Istatwa tal-Madonna tar-Rużarju li kienet inġiebet mill-kappillan Delia minn Lecce, fl-Italja, għall-bidu tas-sena 1900, ġiet indurata mill-ġdid xi snin qabel it-Tieni Gwerra Dinjija, kienet għal darb'oħra l-Banda Beland li Arkivju Parrokkjali Żejtun, Manuskritt 100. Ħlas lill-Banda Beland fl-1903. akkumpanjatha meta niżżluha f'M'Xlokk. Illum mhux banda waħda qegħda tagħti sehemha biex tkabbar il-Festa tal- Madonna tar-Rużarju f'M'Xlokk, iżda żgur li kienet il-Banda Beland waħedha li tat is-sehem utli tagħha sa mit-twaqqif tal-parroċċa ġdida ta' M'Xlokk fl- 1897, u qabel ukoll. Il-bidu hu dejjem xi ftit iebes, u għalhekkk il-Banda Beland hu ta' min jifirħilha, speċjalment fix-xhur li ġejjin, meta x-Xlukkajri sa jfakkru għeluq il-mitt sena mit-twaqqif tal-parroċċa tagħhom. Arkivju Parrokkjali Żejtun, Manuskritt nmr. Għaqda Mużikali Beland A.D. 1861, Żejtun — 1996 SERVIZZI TAL-BANDA BELAND MATUL L-1996 Il-Ħadd Il-Ħadd Il-Ġimgħa Il-Ħamis Is-Sibt Il-Ħamis Is-Sibt Il-Ħadd Il-Ġimgħa Is-Sibt Il-Ħadd Il-Ġimgħa Is-Sibt It-Tnejn Il-Ħamis Il-Ġimgħa Il-Ħadd Il-Ħadd San Pawl Nawfragu Karnival fl-Irħula Ġimgħa l-Kbira San Ġużepp Santissima Trinità Santa Katarina Qalb ta' Ġesti Madonna tas-Sokkors Madonna ta' Pompei Ssmu. Marija Addolorata Konsagrazzjoni tas-Soċjetà BANDISTI ĠODDA MAL-BANDA BELAND Fl-okkażjoni tal-purċissjoni tal-Ġimgħa l-Kbira li saret ġewwa ż-Żejtun fil-5 t'April ħames bandisti ġodda ħarġu jdoqqu għall-ewwel darba mal-Banda Beland. Dawn il-Bandisti ġew imħarrġa mis-Surmast Direttur F. Mercieca. Il-ħames bandisti jidhru fir-ritratt (Xellug għal Lemin) Alison Azzopardi, Charmaine Abela, Michael Gafà, Mro. Għaqda Mużikali Beland A.D. 1861, Żejtun — 1996 Belt Valletta Żejtun Żejtun Għaxaq Marsa Żejtun Żejtun Żejtun Żejtun Siġġiewi Kerċem Marsaxlokk Lija Qrendi Qrendi Mġarr Bir-id-Deheb Żejtun